ความแตกต่างของกฎหมายมหาชนกับกฎหมายเอกชน มีอะไรบ้าง
ความแตกต่าง ระหว่าง กฎหมายมหาชน กับ กฎหมายเอกชน

​

 ความแตกต่างของกฎหมายมหาชนกับกฎหมายเอกชน มีดังนี้ เมื่อได้เห็นความแตกต่างระหว่างกฎหมายมหาชนกับกฎหมายเอกชน จึงเห็นประโยชน์ในการแบ่งแยกประเภทของกฎหมาย คือ ก . การตีความหรือแปลกฎหมาย หมายความว่าถ้าข้อความในกฎหมายใดบัญญัติไว้ไม่ชัดเจน จำต้องมีการตีความให้ชัดแจ้ง ถ้าเป็นกฎหมายมหาชน การตีความจะต้องตีความอย่างเคร่งครัด คือ ถ้าการกระทำใดไม่อาจเข้าเกณฑ์ความผิดของกฎหมายอย่างชัดแจ้งจะลงโทษผู้กระทำความผิดยังไม่ได้และในกรณีเป็นที่สงสัยจะต้องตีความให้เป็นผลดีแก่ผู้กระทำความผิด เช่น ในกรณีสงสัยจะลงโทษผู้ต้องหาหรือจำเลยไม่ได้ เพราะโทษทางกฎหมายมหาชนเป็นโทษที่มีลักษณะรุนแรง เช่น ประหารชีวิต จำคุก เป็นต้น ส่วนการตีความกฎหมายเอกชน มีหลักว่าศาลจะยกฟ้องโดยอ้างว่าไม่มีตัวบทกฎหมายบัญญัติมาได้ ฉะนั้นการตีความแม้ว่ากฎหมายบัญญัติไว้ไม่ชัดแจ้งจะต้องมีความต่อไปโดยอาศัยเจตนารมณ์ของผู้ร่าง และถ้ายังไม่ได้ความชัด ก็จะต้องตีความต่อไป โดยอาศัยจารีตประเพณีแห่งท้องถิ่น และถ้าไม่มีให้อาศัยบทกฎหมายที่ใกล้เคียงอย่างยิ่งเป็นต้น ทั้งนี้ก็เพื่อประโยชน์แห่งความยุติธรรม
ความแตกต่างของกฎหมายมหาชนกับกฎหมายเอกชน มีดังนี้

- พิจารณาผลประโยชน์ที่กฎหมายคุ้มครอง ถ้าเป็นผลประโยชน์ของมหาชนกฎหมายนั้นก็เป็นกฎหมายมหาชน เช่น กฎหมายคุ้มครองผู้บริโภค แต่ถ้าเป็นผลประโยชน์ส่วนตัวของเอกชน กฎหมายนั้นก็เป็นกฎหมายเอกชน เช่น กฎหมายแพ่งและพาณิชย์ว่าด้วยทรัพย์

- พิจารณาบุคคลหรือตัวการในกฎหมาย กล่าวคือ ถ้าเป็นนิติสัมพันธ์ระหว่างองค์กรต่าง ๆ ของรัฐด้วยกันเอง หรือเป็นนิติสัมพันธ์ระหว่างองค์กรของรัฐกับเอกชน เช่น รัฐทำสัญญากับบริษัททางด่วนเพื่อสร้างถนนลอยฟ้า กฎหมายที่เกี่ยวข้องนั้นก็เป็นกฎหมายมหาชน แต่ถ้าเป็นนิติสัมพันธ์ระหว่างเอกชนด้วยตนเอง เช่น ซื้อขาย กฎหมายที่เกี่ยวข้องนั้นก็เป็นกฎหมายเอกชน

- พิจารณาจากสถานะของคู่กรณีในนิติสัมพันธ์ ถ้าคู่กรณีฝ่ายหนึ่งมีสถานะเหนือคู่กรณีอีกฝ่ายหนึ่ง กฎหมายนั้นก็เป็นกฎหมายมหาชน เช่น พระราชบัญญัติเวนคืน แต่ถ้าคู่กรณีมีฐานะเท่าเทียมกัน เช่น สัญญาเช่าซื้อ กฎหมายที่นำมาบังคับใช้คือกฎหมายเอกชน
ความรู้พื้นฐานกฏหมาย,ประมวลกฎหมายแพ่งและพาณิชย์